b'\n_START_ARTICLE_\nAntiga estaci\xc3\xb3 de Bot\n_START_SECTION_\nHist\xc3\xb2ria\n_START_PARAGRAPH_\nL\xe2\x80\x99ocupaci\xc3\xb3 franquista del Baix Arag\xc3\xb3 i l\xe2\x80\x99establiment del front al llarg del riu Ebre va fer que els sapadors ferroviaris instal\xe2\x80\xa2lessin rails provisionals. Aix\xc3\xad, al final de juny de 1938, ja es podia arribar amb tren a Horta de Sant Joan, els soldats eren traslladats amb camions fins a l\xe2\x80\x99estaci\xc3\xb3 de Bot, on el ferrocarril va arribar el gener de 1939. _NEWLINE_El mateix dia 25 de juliol van arribar a l\xe2\x80\x99estaci\xc3\xb3 de Bot diverses unitats franquistes, com la 74a Divisi\xc3\xb3, amb els 850 homes del ter\xc3\xa7 de Montserrat, la 1a Divisi\xc3\xb3 de Navarra o la 84 Divisi\xc3\xb3. Aquest refor\xc3\xa7os constants van fer impossible l\xe2\x80\x99ocupaci\xc3\xb3 republicana i el dia 29 de juliol van renunciar a aquest objectiu. Un cop acabada la Guerra Civil espanyola els presoners republicans van construir el darrer tram fins a Tortosa (1942).'